open-index/open-wikipedia-markdown huggingface dataset:
Rush Limbaugh

**Rush Hudson Limbaugh III** (12. tammikuuta 1951 Cape Girardeau, Missouri – 17. helmikuuta 2021 Palm Beach, Florida) oli yhdysvaltalainen radiopersoona ja *The Rush Limbaugh Show* -ohjelman isäntä. Peittelemättömän konservatiivinen Limbaugh käsitteli show’ssaan politiikkaa ja ajankohtaisia asioita. Hänellä oli myös oma televisio-ohjelma 1990-luvulla. Donald Trump myönsi hänelle presidentin vapaudenmitalin vuonna 2020.

Limbaugh piti Herran vastarinta-armeijan johtajaa Joseph Konya kristittynä ja väitti Barack Obaman "jahtaavan kristittyjä", koska tämä oli lähettänyt sotilaita auttamaan Konyn kiinni saamisessa.

Limbaugh nimitti ohjelmassaan naispuolista Georgetownin yliopiston oikeustieteen opiskelijaa Sandra Flukea "huoraksi" ja "prostituoiduksi", koska tämän mielestä sairausvakuutuksen pitäisi kattaa ehkäisyvälineet, ja väitti Fluken haluavan maksattaa veronmaksajilla "seksinsä kustannukset". Limbaugh vaati Flukea myös julkistamaan yhdyntänsä videolla. Asiasta nousi kohu ja kymmenet mainostajat päättivät boikotoida häntä.

Limbaugh kuoli keuhkosyöpään 70-vuotiaana 17. helmikuuta 2021.

## Lähteet

## Aiheesta muualla

* The Rush Limbaugh Show'n kotisivut  
* Artikkeli The New York Timesissa
Nuthin’ Fancy

**Nuthin' Fancy** on yhdysvaltalaisen rock-yhtye Lynyrd Skynyrdin kolmas albumi. Se julkaistiin 1975 ja myi Yhdysvalloissa kultaa.

## Kappaleet
# 
# 
# 
# 
# 
# 
# 
# 

## Arvostelut
* Allmusic: 
* Robert Christgau: A–
* Rolling Stone: *ristiriitainen*

## Lähteet
Darwin-mitali

**Darwin-mitali** on Lontoon Royal Societyn jakama tunnustus tieteilijälle ansiokkaasta työstä jollakin Charles Darwinin taitamalla luonnontieteellisellä alalla: evoluutio, populaatiobiologia, eliön biologia tai biologinen monimuotoisuus. Mitali on kullattua hopeaa, ja palkintoon kuuluu myös 2&nbsp;000 punnan rahasumma. Palkinto jaettiin parillisina vuosina 1890–2018, nyttemmin vuosittain.

## Luettelo Darwin-mitalin saaneista

* 1890 Alfred Russel Wallace
* 1892 Joseph Dalton Hooker
* 1894 Thomas Henry Huxley
* 1896 Giovanni Battista Grassi
* 1898 Karl Pearson
* 1900 Ernst Haeckel
* 1902 Francis Galton
* 1904 William Bateson
* 1906 Hugo de Vries
* 1908 August Weismann
* 1910 Roland Trimen
* 1912 Francis Darwin
* 1914 Edward Bagnall Poulton
* 1916 Yves Delage
* 1918 Henry Fairfield Osborn
* 1920 Rowland H. Biffen
* 1922 Reginald C. Punnett
* 1924 Thomas Hunt Morgan
* 1926 Dukinfield Henry Scott
* 1928 Leonard Cockayne
* 1930 Johannes Schmidt
* 1932 Carl Erich Correns
* 1934 Albert Charles Seward
* 1936 Edgar Johnson Allen
* 1938 Frederick Orpen Bower
* 1940 James Peter Hill
* 1942 David Meredith Seares Watson
* 1944 John Stanley Gardiner
* 1946 D’Arcy Thompson
* 1948 R.A. Fisher
* 1950 Felix Eugen Fritsch
* 1952 J.B.S. Haldane
* 1954 E.B. Ford
* 1956 Julian Sorell Huxley
* 1958 Gavin de Beer
* 1960 Edred John Henry Corner
* 1962 George Gaylord Simpson
* 1964 Kenneth Mather
* 1966 Harold Munro Fox
* 1968 Maurice Yonge
* 1970 Charles Sutherland Elton
* 1972 David Lack
* 1974 Philip Sheppard
* 1976 Charlotte Auerbach
* 1978 Guido Pontecorvo
* 1980 Sewall Wright
* 1982 John Heslop-Harrison; Yolande Heslop-Harrison
* 1984 Ernst Mayr
* 1986 John Maynard Smith
* 1988 William D. Hamilton
* 1990 John Harper
* 1992 Motoo Kimura
* 1994 Peter Lawrence
* 1996 John Sulston
* 1998 Michael Gale ja Graham Moore
* 2000 Brian Charlesworth
* 2002 Peter ja Rosemary Grant
* 2004 Enrico Coen ja Rosemary Carpenter
* 2006 Nick Barton
* 2008 Geoffrey Parker
* 2010 Bryan Clarke
* 2012 Tim Clutton-Brock
* 2014 John Sutherland
* 2016 Caroline Dean
* 2018 William Hill
* 2019 Peter Holland
* 2020 Robert Martienssen
* 2021 Dolph Schluter
* 2022 Martin Embley

## Katso myös
*Darwin-palkinto – Charles Darwinin mukaan nimetty ironinen palkinto

## Lähteet

## Aiheesta muualla
*Royal Society: Darwin-mitalin saajat
Riukiunkaniini

**Riukiunkaniini** (*Pentalagus furnessi*) on Japanille kuuluvilla Riukiusaarilla elävä alkukantainen jänislaji. Se on jäänne muinaisista jäniksistä, jotka elivät Aasiassa, mutta kuolivat mantereelta myöhemmin. Sitä kutsutaankin eläväksi fossiiliksi.

## Koko ja ulkonäkö

Riukiunkaniineilla on lyhyet jalat, tanakka vartalo ja suhteellisen isot ja käyrät kynnet. Sen pituus on 43–51&nbsp;cm ja hännän pituus noin 15&nbsp;mm. Korvat ovat noin 45 millimetrin pituiset eli varsin pienikokoiset muihin jäniksiin verrattuna. Ruumiinpaino on täysikasvuisella riukiunkaniinilla 2–3 kiloa. Turkki on pörröinen ja tiheä. Se on selästä tummanruskea ja sivuilta punaruskea, vatsan puolelta se on vaaleampaa punaruskeaa.

Erikoista riukiunkaniinissa on myös sen käyttämä kutsuhuuto, joka on hieman samantapainen kuin piiskujäniksillä. Useimmilla jäniksillä ei ole kykyä luoda kutsuhuutoja.

## Levinneisyys
Riukiunkaniinia tavataan ainoastaan kahdella pienellä saarella, Amami Ōshimalla ja Tokunoshimalla, jotka sijaitsevat eteläisen Kyūshūn ja Okinawan välillä. Saaria peitti aiemmin tiheä ja märkä metsä (etenkin tammia), mutta näistä alkuperäismetsistä on 70–90&nbsp;% hävitetty vuoden 1980 jälkeen. Riukiunkaniini sopeutuu kuitenkin myös muuttuneisiin metsiin ja sitä tavataan nyt alkuperäisten metsien lisäksi käpypalmustoissa ja heinäisillä alueilla. Se välttää asutusta ja viljelmiä.

## Elintavat
Riukiunkaniinit ovat aktiivisia yöllä. Päivällä ne nukkuvat piilossa, esimerkiksi luolissa. Poikaselle emo kaivaa kolon, jonka se peittää päivän ajaksi. Yöllä emo avaa kolon, ruokkii poikaset ja sulkee sen uudelleen maalla ja kasveilla.

## Lisääntyminen
Riukiunkaniini synnyttää yleensä yhden, harvoin kaksi poikasta.

## Uhat
Riukiunkaniinien metsästys loppui virallisesti vuonna 1921, jolloin Japani antoi sille virallisen suojelustatuksen. Suurimpia uhkia ovat kuitenkin metsän raivaus sekä koirat, kissat ja muut ihmisen alueelle tuomat eläimet. Erityisesti mangustit, joita asukkaat vapauttivat saarille tappamaan myrkyllisiä käärmeitä, ovat vakava uhka kaniinin tulevaisuudelle. Metsän raivaus vaikuttaa paitsi elintilan vähenemiseen, myös siihen, että päivällä nukkuvat kaniinit ovat helppoja saaliita petoeläimille, joilta ne eivät pääse suojaan.

## Lähteet

## Aiheesta muualla
* Arkivessa kuvia ja videoita riukiunkaniinista
One More from the Road

**One More from the Road** on yhdysvaltalaisen rockyhtye Lynyrd Skynyrdin ensimmäinen livealbumi. Se julkaistiin elokuussa 1976 levymerkillä MCA Records. Albumi myi Yhdysvalloissa platinaa.

## Kappaleet
# Workin’ for MCA
# I Ain’t the One
# Searching
# Tuesday’s Gone
# Saturday Night Special
# Travelin’ Man
# Whiskey Rock-a-Roller
# Sweet Home Alabama
# Gimme Three Steps
# Call Me the Breeze
# T for Texas
# The Needle and the Spoon
# Crossroads
# Free Bird

## Arvostelut
* Allmusic: 
* Robert Christgau: A–
* Rolling Stone: *ristiriitainen*

## Lähteet
Street Survivors

**Street Survivors** on yhdysvaltalaisen rock-yhtye Lynyrd Skynyrdin viides varsinainen albumi ja julkaistiin 17. lokakuuta 1977. Street Survivors jäi yhtyeen alkuperäisen kokoonpanon viimeiseksi, sillä kolme päivää albumin julkaisun jälkeen yhtyettä kuljettanut lentokone syöksyi maahan surmaten useita yhtyeen jäseniä. Lentoturman jälkeen albumin alkuperäinen kansi, jossa yhtyeen jäsenet seisovat liekkien keskellä vaihdettiin sovinnaisuussyistä. Uudessa kannessa liekkimeri on vaihdettu mustaksi taustaksi. Albumi myi Yhdysvalloissa platinaa.

## Kappaleet
#
#
#
#
#
#
#
#

## Kokoonpano
* Ronnie Van Zant – laulu
* Steve Gaines – kitara, taustalaulu, laulu (kappaleet "Ain’t No Good Life"), muu laulu (kappale "You Got That Right")
* Allen Collins – kitara
* Gary Rossington – kitara
* Billy Powell – kosketinsoitin
* Leon Wilkeson – basso, taustalaulu
* Artimus Pyle – rummut

### Vierailevat muusikot
* The Honkettes (JoJo Billingsley, Cassie Gaines, Leslie Hawkins) – taustalaulu (kappaleet "That Smell" ja "One More Time")
* Ed King – kitara (kappale "One More Time")
* Greg T. Walker – basso (kappale "One More Time")
* Rickey Medlocke – rummut, taustalaulu (kappale "One More Time")
* Tim Smith – taustalaulu (kappale "One More Time")
* Barry Lee Harwood – dobro (kappale "Honky Tonk Night Time Man")

## Arvostelut
* Allmusic: 
* Robert Christgau: A
* Rolling Stone: 

## Lähteet
Silenos

**Silenos** tai **Seilenos** () oli kreikkalaisessa mytologiassa opettaja ja viininjumala Dionysoksen uskollinen seuralainen. Silenosta kutsutaan Hermeen pojaksi, ja hän on sekä satyyrien että sileenien kantaisä.  

Taruissa kerrotaan, että hän oli Dionysoksen seuraajista vanhin, viisain ja kaikista juopunein. Siksi hän esiintyi usein joko aasin kantamana tai muiden satyyrien tukemana. Hänet kuvattiin rumaksi, möhömahaiseksi, takkupartaiseksi, nykerönenäiseksi vanhaksi kaljuksi mieheksi, jolla oli kaikkialla viinileili mukanaan mutta joka oli hyvin viisas ja jopa kykeni ennustamaan. Hän oli himokas, viiniinmenevä ja mieltynyt musisointiin ja tanssiin. Juovuksissa hän joutui helposti kuolevaisten armoille, ja nämä saivat taivuteltua vanhuksen kertomaan tulevasta.

Eräässä kertomuksessa mainitaan, että kuningas Midaan palvelijoiden siepattua juopuneen Silenoksen tämä kertoi kuninkaalle, että ihminen on onnellisin, jos hänen ei tarvitse lainkaan syntyä. Jos hän kuitenkin syntyy, olisi parasta, että hän kuolisi pian.

Silenosta esittävä patsas, lempinimeltä ”Babuino” eli paviaani, on Roomassa Via Babuinon varrella.

## Lähteet

## Aiheesta muualla
Tyhjiöfluoresenssinäyttö

**Tyhjiöfluoresenssinäyttö** eli VFD (Vacuum fluorescent display) on näyttölaitetyyppi, jota käytetään yleisesti kodinelektroniikassa, esimerkiksi DVD-soittimissa tai mikroaaltouuneissa. LCD-tekniikasta poiketen VFD-näytöt tuottavat kirkkaan valon ja toimivat pakkasessa.

Tyhjiöfluoresenssinäyttö muistuttaa toiminnaltaan ja rakenteeltaan triodia. Siinä on katodi, anodi ja hila, jotka on pakattu tyhjiöön lasin sisään. Metallikatodista höyrystyneiden elektronien virtaa ohjataan hilalla. Jos elektronit osuvat loisteaineella päällystettyyn levyyn, tapahtuu fluoresenssi, joka näkyy valona. Tämä tapahtuu vain jos sekä hila että anodi ovat positiivisessa jännitteessä katodiin nähden.

Ensimmäisen VFD-putken tyypiltään DM160 kehitti Philips vuonna 1959 käytettäväksi indikaattorina tietokoneissa. Ensimmäisen monisegmentti-VFD-näytön kehitti vuonna 1967 japanilainen ISE Electronics Corporation (sittemmin Noritake Itron).

Merkittävimmät VFD näyttöjen valmistajat ovat Matrix Orbital, Newhaven Display, Noritake Itron ja SSOT - Shanghai Pufeng Optoelectronics (vuoteen 2010 Samsung SDI VFD Displays).

## Aiheesta muualla

* Vacuum Fluorescent Display (VFD) (including '''How to drive the filament''')
Pronounced Leh-Nerd Skin-Nerd

__NOTOC__
**(pronounced 'lĕh-'nérd 'skin-'nérd)** (kirjoitettu myös **Pronounced Leh-Nerd Skin-Nerd**, yleisesti käytössä nimitys **Pronounced**) on yhdysvaltalaisen rock-yhtye Lynyrd Skynyrdin ensimmäinen albumi. Se julkaistiin syyskuussa 1973 ja myi Yhdysvalloissa kultaa. Levyn nimi on ääntämisohje, jonka mukaan yhtye toivoi nimensä lausuttavan, ja se on viittaus heidän entisen koulunsa liikunnanopettajaan Leonard Skinneriin.

Albumi nousi Yhdysvalloissa Billboard Hot 100 -listan sijalle 27. Se valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
# 
# 
# 
# 
# 
# 
# 
# 

### Vuoden 2001 painos
# 
# 
# 
# 
# 

## Arvostelut
* Allmusic: 
* Robert Christgau: A

## Lähteet
Nova (yhtye)

**Nova** oli suomalainen progressiivista rockia soittava yhtye 1970-luvulta. Yhtyeeltä on julkaistu kaksi levytystä; single "Käytävä"/"Kaupungin naiset" (1975) ja albumi *Atlantis* (1976). Albumin heikko myynti sekä konserttiesiintymisten vähäisyys aiheuttivat lopulta yhtyeen hajoamisen. 

## Albumi Atlantis (1976)

### Kappaleet
* "Se Vuosi" (säv. Marjala, Ortamo; san. Ortamo) – 15:00
* "Kaupungin Naiset" (Ortamo) – 3:14
* "Atlantis" (säv. Kostia, Ortamo; san. Ortamo, Juhani Lindholm) – 9:17
* "Vanha Surullinen" Laulu (säv. Vasenius, Ortamo; san. Ortamo) – 10:19

### Albumilla soittaneet muusikot
*Antti Ortamo (kosketinsoittimet, laulu)
*Micca Vasenius (kitara)
*Jouko Helatie (kitara)
*Petri Peltola (basso)
*Jukka Marjala (rummut, lyömäsoittimet)
*Veikko Kumpula (basso - Kaupungin naiset)
*Eeva Lehto (taustalaulu - Vanha surullinen laulu)

Julkaistu LP:nä (vinyyli) Love Recordsilla, uusi painos Si-Wan Recordsilla CD:nä.

## Lähteet
Cassidy (rap-artisti)

**Barry Adrian Reese** (s. 7. heinäkuuta 1982), taiteilijanimeltään **Cassidy**, on yhdysvaltalainen rap-muusikko Philadelphiasta, Pennsylvaniasta.

Vuonna 2004 Cassidyn albumi *Split Personality* nousi Billboard 200 -albumilistalla toiselle sijalle. Hänen toinen albuminsa oli *I'm A Hustla* (2005), ja kolmannen albumin *It Is What It Is* nauhoitus aloitettiin 2006. *I'm A Hustla* nousi Yhdysvalloissa listojen viidennelle sijalle.

Cassidy ampui aamuyöllä 15. huhtikuuta 2005 Philadelphiassa kohti 22-vuotiasta miestä. Muusikosta tehtiin pidätysmääräys 8. kesäkuuta. Tekoa tutkittiin "kolmannen asteen murhana", ja 25. tammikuuta 2006 Cassidy tuomittiin muun muassa kuolemantuottamuksesta vankeuteen yhdestätoista ja puolesta kuukaudesta kahteenkymmeneen kolmeen kuukauteen. Hän sai anteeksi seitsemän kuukautta, jotka oli jo istunut. 

Cassidy laskettiin vapaalle jalalle 2. maaliskuuta 2006. Hän vammautui saman vuoden lokakuussa auto-onnettomuudessa . 

Cassidy on esiintynyt omien levyjensä lisäksi vierailevana artistina useiden muiden esittäjien levyillä. Viime Suomen vierailullaan (9.1.2009 Virgin Oil Co:ssa) Cassidy esitti neljä kappaletta. 

## Diskografia
### Albumit
*2004: *[[Split Personality]]*
*2005: *[[I'm a Hustla]]*
*2007: *[[B.A.R.S. The Barry Adrian Reese Story]]*
*2010: *[[C.A.S.H.]]*

### Singlet

## Lähteet
Alppihiihto talviolympialaisissa 1956

**[[Talviolympialaiset 1956|VII talviolympialaisissa]]** Cortina d’Ampezzossa  vuonna 1956 **[[alppihiihto]]** oli neljättä kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla.

## Miehet
### Pujottelu





### Suurpujottelu





### Syöksylasku





## Naiset
### Pujottelu





### Suurpujottelu





### Syöksylasku





## Lähteet
* *Talviurheilun tähdet*, WSOY 1986, s. 382–384
Munkkihylkeet

**Munkkihylkeet** (*Monachus*) on varsinaisten hylkeiden heimoon kuuluva suku. Siihen kuuluu kolme lajia, joista yksi on hävinnyt. Munkkihylkeet ovat muita hylkeitä alkukantaisempia ja elävät muista heimon lajeista poiketen trooppisissa vesissä. Munkkihylkeiden historia ulottuu noin 15 miljoonan vuoden taakse.

## Lähteet

## Aiheesta muualla
*Phocidae Mikko's Phylogeny Archive.
*ITIS: Monachus
Jan-Magnus Janssonin aukio

**Jan-Magnus Janssonin aukio** () on rakennusten reunustama monumentaaliaukio Arabianrannassa Helsingissä. Se sijaitsee Toukolankadun päässä ammattikorkeakoulu Arcadan ja ammattioppilaitos Prakticumin rakennusten välissä. Rakennustyöt valmistuivat pääosin vuonna 2005. Lopullisen muotonsa aukio sai vuonna 2006, jolloin sille asennettiin kolme betonista valettua suurikokoista urosleijonaa ja niitä ympäröivän vesiaiheen käsittävä ympäristötaideteos *Oasen*. Teosta valaisee oranssia valoa antava lyhty. Veistoksen suunnittelija on kuvanveistäjä Ann Sundholm. Veistoksia ympäröi virtaava vesiaihe. Aukion kivimateriaaleista tehdyt käytävät pysyvät puhtaina lumesta ja jäästä ympäri vuoden katulämmityksen ansiosta. Aukio on nimetty suomalaisen poliitikon Jan-Magnus Janssonin mukaan.

## Lähteet
Bill Janklow

**William John ”Bill” Janklow** (13. syyskuuta 1939 – 12. tammikuuta 2012 Sioux Falls, Etelä-Dakota) oli yhdysvaltalainen republikaanipoliitikko. Hän toimi neljä kautta Etelä-Dakotan kuvernöörinä ja istui lyhyesti Yhdysvaltain kongressin edustajainhuoneessa. 

Janklow syntyi Chicagossa. Hän palveli vuosina 1956–1959 Yhdysvaltain merijalkaväessä ja valmistui myöhemmin Etelä-Dakotan yliopistosta. 

Janklow valittiin Etelä-Dakotan kuvernööriksi ensimmäistä kertaa vuonna 1978. Hänet valittiin uudelle kaudelle 1982 70,9&nbsp;prosentin äänienemmistöllä. Myöhemmin hänet on valittu 1994 ja 1998. Hän on osavaltion historian pisimpään istunut kuvernööri. 

Janklow joutui auto-onnettomuuteen 16. elokuuta 2003, kun hänen valkoinen Cadillacinsa törmäsi moottoripyöräilijä Randolph E. Scottiin Etelä-Dakotassa. Scott menehtyi, kun taas Janklow selvisi loukkaantumisella. Onnettomuus ei ollut Janklowin ensimmäinen, ja hänet tuomittiin sadan päivän vankeusrangaistukseen. 30 päivää istuttuaan hän saattoi toisinaan poistua vankilasta yhdyskuntapalvelua suorittamaan, ja lopullinen vapaus koitti 17. toukokuuta. 

Janklow erosi paikastaan kongressissa 20. tammikuuta 2004. Hän työskenteli ennen kuolemaansa lakialalla.

## Lähteet
Kauppaneuvos

**Kauppaneuvos** () on nykyään Suomessa tasavallan presidentin myöntämä arvonimi, joka kuuluu 2. ryhmään. Arvonimestä maksettavan veron määrä on joko , jos asianomainen on päätoimisessa virka- tai työsuhteessa tai muussa siihen verrattavassa palvelussuhteessa valtioon, kuntaan tai kirkkoon tai on siirtynyt sellaisesta eläkkeelle. Arvonimi oli käytössä myös Suomen suuriruhtinaskunnassa. *Kauppaneuvoksetar* ei tarkoita naispuolista kauppaneuvosta, vaan kauppaneuvoksen vaimoa.

## Arvonimen saaneita
Ensimmäinen Suomessa toiminut kauppaneuvos oli Robert Finlay (kauppaneuvos 10. elokuuta 1762). Ensimmäinen kauppaneuvos, jonka koko työura perustui toimintaan Suomessa, oli Jacob af Forselles (10. tammikuuta 1765). Itsenäisessä Suomessa kauppaneuvoksen arvon sai ensimmäisenä Julius Tallberg 17. heinäkuuta 1918. Suomessa ensimmäisenä kauppaneuvoksen arvonimen saanut nainen oli Hanna Parviainen (1926) ja toisena Turun Vanun toimitusjohtaja Aline Grönberg (1940).

Kauppaneuvoksen arvonimi on myönnetty Suomessa Ruotsin vallan aikana (vuodesta 1762) kahdeksalle, autonomian aikana 195:lle ja itsenäisessä Suomessa vuoden 2017 loppuun mennessä 793 henkilölle. Kauppaneuvoksen arvonimen on saanut siis yhteensä lähes tuhat henkilöä, muun muassa:

*Hannu Aaltonen
*Carl Henrik Ahlqvist
*Antti Ahlström
*Adolf Esaias Aminoff
*Pirkko Arola (eri kuin pastori ja runoilija Pirkko Arola)
*Johan Gustav Bergbom
*Fredrik Björkqvist
*Henrik Borgström
*Harri Broman
*Victor Ek
*Karl Fazer
*Robert Finlay
*Victor Forselius
*Jacob af Forselles
*Johan Franzén
*Rudolf Gesellius
*Walter Greuling
*Aline Grönberg
*Rabbe Grönblom
*Rafael Haarla
*Werner Hacklin
*Wilhelm Hackman
*Juho Hallenberg
*Artturi Helenius
*Carl Hultman
*Elbe Häkkinen
*Tauno Hämäläinen
*Erik Julin
*Isak Julin
*Lars Henrik Keckman
*Matti Koivurinta
*Yrjö Kokko (eri kuin kirjailija Yrjö Kokko)
*Yrjö Valkama
*Juho Kuosmanen (eri kuin elokuvaohjaaja Juho Kuosmanen)
*Kalle Kuusinen
*Eero Lehti
*Roger Lindberg
*Gustaf Lundahl
*Sven G. Nieminen
*Alwar Niklander
*Arthur Nyman
*Risto Orko
*Onni Paavola
*Hanna Parviainen
*Teuvo Rouvali
*Johan Sederholm
*Lars Sederholm
*Albert Oskar Snellman
*J. W. Snellman G:son
*G. F. Stockmann
*Bertil Tallberg
*Julius Tallberg
*Satu Tiivola
*Jean Gabriel Tjaeder
*Seppo Toiviainen (eri kuin poliitikko Seppo Toiviainen)
*Rakel Wihuri
*Lauri Viljanen (eri kuin kirjallisuudentutkija Lauri Viljanen)
*Esko Ylinen

### Fiktiivisiä kauppaneuvoksia
*Klaus Kiiski, hahmo kirjasarjassa *[[Nummelan ponitalli]]*
*Pasi Kovalainen, Kari Hietalahden näyttelemä roolihahmo komediasarjassa *[[Sipoon herttua]]*
*Johannes Paukku, Matti Tuomisen näyttelemä roolihahmo televisiosarjassa *[[Hyvät herrat]]*
*Jethro Rostedt televisiosarjassa *[[Kauppaneuvos Jethro]]* (todellinen henkilö, mutta ei oikeasti kauppaneuvos)

## Lähteet

## Aiheesta muualla

*
José Luis Ballester Rubert

**José Luis Ballester Rubert** (s. 6. elokuuta 1969, Castellón de la Plana, Castellón) on entinen espanjalainen uimari, joka osallistui kolmiin olympialaisiin, alkaen vuodesta 1988. Hänen parhaaksi sijoituksekseen olympialaisissa jäi 18. sija 100 metrin perhosuinnissa 1988.

## Lähteet
Espanjan olympiakomitea
Luettelo Ranskan avointen miesten kaksinpelin voittajista

Ranskan avoin tennisturnaus on vuosittain järjestettävä tennisturnaus, joka pelataan massakentillä Stade Roland-Garrosissa Pariisissa, Ranskassa. Miesten kaksinpeliturnaus pelattiin ensimmäistä kertaa vuonna 1891.

## Voittajat

## Katso myös
* Luettelo tenniksen miesten kaksinpelin Grand Slam -voittajista

## Lähteet
*
Mosaiikkievoluutio

**Mosaiikkievoluutio** tarkoittaa sellaista evoluutiotapahtumaa, jossa eläimen jotkin rakenteet, elimet tai toiminnot kehittyvät eri tahtiin, eli jotkin ominaisuudet kehittyvät alkuperäisistä täysin poikkeaviksi, mutta toiset taas pysyvät muuttumattomina.

Käsitteen mosaiikkievoluutio otti ensimmäisenä käyttöön evoluutiobiologi Gavin de Beer. Hän tutki selkärankaisluokkien välimuotoja edustavia fossiileja, esimerkiksi Archaeopteryx-liskolintua. Tämän näkemyksen mukaan kehitys matelijasta linnuksi ei tapahtunut kaikkien elinten muuttuessa vähitellen, vaan niin, että osa elimistä muuttui toisenlaisiksi toisten pysyessä ennallaan. Eläimessä oli siis "mosaiikkimaisesti" sekoittuneena uutta ja vanhaa.

Samoin esimerkiksi ihmisen varhaisissa kehitysvaiheissa tietyt rakenteet sopeutuivat ensin kaksijalkaiseen liikkumistapaan, mutta vasta myöhemmässä vaiheessa kallon muoto alkoi muuttua ja aivotilavuus kasvoi kohti nykyistä.

## Aiheesta muualla
*EB: mosaic evolution  
*Gavin de Beer  
*Gould, S.J. Bushes and Ladders in Human Evolution, 1977
Gustavo Borges

**Gustavo França Borges** (s. 2. joulukuuta 1972, Ribeirão Preto) on brasilialainen uransa lopettanut uimari, joka voitti urallaan neljä olympiamitalia. Hän osallistui neljiin olympialaisiin, alkaen vuodesta 1992.

Borges asuu São Paulossa. Hän asui 1990-luvulla Yhdysvalloissa, ja opiskeli Michiganin yliopistossa, Ann Arborissa. Borges kantoi Brasilian lippua vuoden 2004 kesäolympialaisten avajaisissa. Hän voitti uransa aikana kaksi maailmanmestaruutta lyhyellä radalla.

## Lähteet
*Fina.org
*Borgesin kotisivut
Joanna Newsom

**Joanna Caroline Newsom** (s. 18. tammikuuta 1982) on yhdysvaltalainen harpisti, pianisti, laulaja ja lauluntekijä. Hänet on yhdistetty niin sanottuun New Weird America -suuntaukseen sekä yleisemmin uuteen psykedeeliseen folkiin, mutta Newsom ei itse koe kuuluvansa mihinkään musiikilliseen alakulttuuriin.

## Diskografia
### Albumit

***The Milk-Eyed Mender** (Drag City, 2004)
# *Bridges And Balloons* (03.42) 
# *Sprout and the Bean* (04.32) 
# *The Book of Right-On* (04.29) 
# *Sadie* (06.02) 
# *Inflammatory Writ*  (02.50) 
# *This Side of the Blue* (05.21) 
# *"En Gallop"* (05.07) 
# *Cassiopeia* (03.20) 
# *Peach, Plum, Pear* (03.33) 
# *Swansea* (05.05) 
# *Three Little Babes* (03.42) 
# *Clam Crab Cockle Cowrie* (04.21)

***Ys** (Drag City, 2006)
# *Emily* (12.07)
# *Monkey & Bear* (9.29)
# *Sawdust & Diamonds* (9.54) 
# *Only Skin* (16.53)
# *Cosmia* (7.15)

***Have One On Me** (Drag City, 2010 3 levyä)
# *Easy* (6.03)
# *Have One On Me* (11.01)
# *81* (3.51) 
# *Good Intentions Paving Co.* (7.01)
# *No Provenance* (6.25)
# *Baby Birch* (9.30)

# *On a Good Day* (1.48)
# *You and Me, Bess* (7.12) 
# *In California* (8.41)
# *Jackrabbits* (4.22)
# *Go Long* (8.02)
# *Occident* (5.31)

# *Soft As Chalk* (6.28) 
# *Esme*  (7.55)
# *Autumn* (8.01)
# *Ribbon Bows* (6.10)
# *Kingfisher* (9.11) 
# *Does Not Suffice* (6.44)

***Divers** (Drag City, 2015)
# *Anecdotes* (6.27)
# *Sapokanikan* (5.11)
# *Leaving the City* (3.48)
# *Goose Eggs* (5.01)
# *Waltz of the 101st Lightborne* (5.22)
# *The Things I Say* (2.35)
# *Divers* (7.07)
# *Same Old Man* (2.26)
# *You Will Not Take My Heart Alive* (4.01)
# *A Pin-Light Bent* (4.26)
# *Time, As a Symptom* (5.28)

### EP

***Joanna Newsom and the Ys Street Band** (Drag City, 2007)
# *Colleen* (6.41)
# *Clam, Crab, Cockle, Cowrie* (uusi sovitus) (4.02)
# *Cosmia* (uusi sovitus) (13.23)

### Single
**Sprout and the Bean* (Drag City, 2004)
# *Sprout and the Bean* (04.42) 
# *What We Have Known* (06.08)

### Epäviralliset omakustanteet

***Walnut Whales** (2002)
# *Erin* (03.38) 
# *Cassiopeia* (04.00) 
# *Peach, Plum, Pear* (03.27) 
# *Clam Crab Cockle Cowrie* (03.52) 
# *Flying A Kite*  (06.34) 
# *The Fray* (03.22) 
# *En Gallop!*  (06.26) 
# *The Book Of Right-On* 

***Yarn and Glue** (2003)
# *Sprout and the Bean* (04.36) 
# *This Side Of The Blue* (05.17) 
# *Yarn And Glue* (01.55) 
# *What We Have Known* (06.05) 
# *Bridges And Balloons* (03.14)

## Lähteet
Vaiennut kylä

**Vaiennut kylä** on vuonna 1997 ensi-iltansa saanut Kari Väänäsen käsikirjoittama ja ohjaama elokuva.

## Juoni

Elokuva kertoo Annikki Niemen murhasta, josta koko pieni kylä tuntuu vaikenevan. Kylään saapuu uusi poliisi (Taisto Reimaluoto), joka päättää jatkaa aikaisemmin lopetettuja murhatutkimuksia. Hän löytää vanhoista kuulustelupöytäkirjoista kohdan, joka ei täsmää eri henkilöiden kuulusteluissa. Alkaa henkinen taistelu murhan selvittämiseksi, ja koko kylä kääntyy poliisia vastaan. Loppujen lopuksi hänelle selviää, että koko kylä edellistä poliisia ja pappia myöten on tiennyt murhaajan alusta asti, mutta heidät on maksettu olemaan hiljaa.

## Tuotanto
Ohjaaja kertoi elokuvan kuvausten yhteydessä, että sen käsikirjoitus perustuu hänen saamaansa puheluun ruotsalaiselta mieheltä. Mies oli kertonut, kuinka hänen tietojensa mukaan Kyllikki Saaren murha oli aikanaan tapahtunut.

Elokuva kuvattiin Orimattilassa Karkkulan kylässä heinä-elokuussa 1996. Elokuvassa palava talo sijaitsi kahden kilometrin päässä Orimattilan keskustasta Heinämaantien varressa juuri ennen Sampolan teollisuusaluetta. Elokuvassa näkyvä järvi on Mallusjärvi.

Elokuvan nimi oli tuotantovaiheessa *Kylä*.

## Aiheesta muualla
* Ylänen, Helena: He olivat kaikki syyllisiä Nyt.fi. 31.1.1997.

## Lähteet
Kuninkoja (Raisio)

**Kuninkoja** on Raision itäisin kaupunginosa. Se sijaitsee Raision, Turun ja Ruskon rajalla. Kuninkojan naapurikaupunginosat Raisiossa ovat Mahittula ja Kuloinen, Turussa Lentokenttä, Runosmäki ja Mälikkälä.

Kuninkojalta saa alkunsa kaupunginosalle nimensä antanut Kuninkoja, jonka varressa Turun puolella on muun muassa tammimetsistään tunnettu luonnonsuojelualue. Kaupunginosa oli pitkään eristyksissä muusta Raisiosta, kunnes Ohikulkutie valmistui 1960-luvulla.

Vanhastaan alueen nimestä on ollut käytössä myös muoto Kuninkaanoja, ja siellä on toiminut Kuninkaanojan kansakoulu. Edelleen alueella toimii Kuninkaanojan omakotiyhdistys.

Vanhimmalta historialtaan Kuninkoja on historiantutkija Aulis Ojan tutkimusten mukaan ollut samannimisen ojan varrelle muodostunut niittyjakokunta, jossa Raision eri kylillä on ollut takamaaniittyjä. Näin alueella ei ole ollut vanhoja kyliä eikä niiden kantataloja vaan ainoastaan historialtaan nuorempaa asutusta.

Kuninkojalle avattiin vuonna 2008 Ikea, Biltema, K-Rauta, Expert, Budget Sport ja K-Supermarket. Vuonna 2009 avattiin Gigantti, Megastore ja Jysk.

## Lähteet
* 
* 
### Viitteet
Hrant Dink

**Fırat Hrant Dink** (15. syyskuuta 1954 – 19. tammikuuta 2007) oli turkkilais–armenialainen kirjailija ja toimittaja. Hän oli etniseltä taustaltaan armenialainen, mutta syntyi ja kuoli Turkissa.

Rauhanaktivistina tunnettu Dink oli Turkin armenialaisvähemmistölle suunnatun *[[Agos]]*-sanomalehden perustaja ja päätoimittaja. Lisäksi hän kirjoitti kansallisiin päivälehtiin *[[Zaman]]iin* ja *[[Birgün]]iin*. 

Dink syntyi Malatyassa ja muutti seitsemänvuotiaana Istanbuliin. Hän valmistui Istanbulin yliopiston eläintieteen laitokselta ja jatkoi opintoja saman yliopiston filosofian laitoksella. Dink sai vuonna 2005 puolen vuoden ehdollisen vankeustuomion "turkkilaisuuden loukkaamisesta". 

Dink kirjoitti muun muassa 1900-luvun alkupuoliskolla tapahtuneesta armenialaisten kansanmurhasta, minkä vuoksi hän joutui erityisesti nationalistien vihan kohteeksi. Turkki kieltää, että kyseessä olisi ollut kansanmurha.

## Murha
Dink ammuttiin *Agos*-sanomalehden toimituksen lähellä Istanbulissa 19.1.2007. Hän oli saanut jo aiemmin tappouhkauksia.

Turkin pääministeri Recep Tayyip Erdoğan tuomitsi henkirikoksen sanoen muun muassa, että "luoti on ammuttu demokratiaa ja ilmaisunvapautta vastaan". EU:n laajentumiskomissaari Olli Rehn ilmoitti olevansa "järkyttynyt ja syvästi surullinen tästä brutaalista väkivallanteosta". Armenia tuomitsi murhan täysin, ja sen parlamentin puhemies Tigran Torosyan sanoi paikallisen uutistoimiston mukaan, että "murhan jälkeen Turkin ei tule edes haaveilla Euroopan unioniin pääsystä".

Epäillyn murhaajan pako surmapaikalta tallentui valvontakameroiden nauhoille. Teosta pidätettiin Ogün Samast (s. 1990). Hänen isänsä tunnisti hänet televisiosta ja kertoi poliisille, joka löysi Samastin hallusta aseen. Samast tunnusti surmanneensa Dinkin. Samast oli turkkilaisten lehtien mukaan saanut aseen Trabzonissa McDonald's-ravintolaan pommi-iskun tehneeltä Yasin Hayalilta. Turkin poliisi on luvannut selvittää, löytyykö murhan takaa järjestäytynyttä rikollisuutta, mutta tutkimukset ovat pysähtyneet. Asiasta on tehty virallinen valitus.

Dinkin hautajaiset pidettiin 23. tammikuuta 2007 Istanbulissa. Arviolta yli satatuhatta ihmistä otti osaa hiljaiseen surumarssiin.

## Lähteet

## Aiheesta muualla
Luettelo MUDeista

Tämä on epätäydellinen luettelo merkittävistä MUDeista ja MU*:ista (yksittäisistä peleistä/virtuaaliympäristöistä &ndash; ei pelityypeistä eikä MUD-palvelinohjelmistoista):

* Aardwolf
* Achaea
* AlexMUD
* ArcticMUD
* Armageddon
* Avalon
* AustinMUD
* BatMUD
* Battletech 3065 Online
* Discworld MUD
* FurryMUCK
* GemStone IV
* Genesis LPMud
* GrimneMUD
* LambdaMOO
* LegendMUD
* Materia Magica
* MediaMOO
* Medievia
* Monster 
* MUD
* MUD2
* MUME
* Nodeka
* Northern Lights
* Realms of Despair
* Scepter of Goth
* SumuMUD
* Threshold RPG
* TinyMUD
* TorilMUD 
* Worlds of Carnage
* ZombieMUD
* PhoenixMUD
Marraskuun lauluja I

**Marraskuun lauluja I** on Viikatteen kuudes albumi, joka julkaistiin 17. tammikuuta 2007. Albumi edustaa musiikillisesti nopeampaa ja aggressiivisempaa Viikatetta, hitaamman puolen puuttuessa lähes kokonaan. *Marraskuun lauluja I* on tavallisen CD -version (RA135, RA135SP) lisäksi julkaistu myös C-kasettina (LONG018). Albumi oli Viikatteen ensimmäinen kultalevyrajan ylittänyt tuotos, ja sitä on myyty yhteensä yli 19 000 kappaletta. Albumi oli kaksi viikkoa Suomen virallisen albumilistan ykkösenä.

Albumilta julkaistiin kaksi singleä, *Ah ahtaita aikoja* ja *Ei enkeleitä*, joista ensimmäisestä tehtiin myös musiikkivideo, joka on hatunnosto Spede Pasaselle ja Hirttämättömät-elokuvalle. Videolla nähdään bändin lisäksi Stam1na-orkesterin Antti Hyyrynen. 

## Kappaleet
Kappaleiden sävellys, sanoitus ja sovitus Kaarle Viikate, ellei toisin mainita.

#
#
#
#
#
#
#
#
#

## Kokoonpano
* Kaarle Viikate – laulu, kitarat
* Arvo Viikate – kitarat, taustalaulu
* Ervo Viikate – bassot, taustalaulu, hammond-urut ja piano
* Simeoni Viikate – lyömäsoittimet

### Muut tekijät
* J.-J. Nippala – äänitys ja miksaus
* Mika Jussila – masterointi

## Arvostelut
* Imperiumi: 9/10
* Rumba: *neutraali*
* Soundi: 

## Lähteet

## Aiheesta muualla
* 
*
Valmisvaate

**Valmisvaate** on tehdasvalmisteinen vaate, joka on tehty sarjatuotannolla ja suunniteltu standardimittaisten ihmisten pidettäviksi. Sarjatuotanto tarjoaa selvän kustannusedun, ja vaatteet on lisäksi usein tehty haute couturea halvemmilla materiaaleilla. Tällaisten vaatteiden tuotanto alkoi, kun muotisuunnittelijat halusivat nähdä suunnittelemiaan vaatteitaan myös tavallisten ihmisten päällä. 

Valmisvaatemessut pidetään kahdesti vuodessa erillään haute couture -messuista.

## Lähteet
Volkswagen Polo

**Volkswagen Polo** on Volkswagenin vuodesta 1975 lähtien valmistama pieni henkilöautomalli.

Nimi Polo viittaa brittiläisen yläluokan harrastuksiin, kuten myös sen rinnakkaismalli Derby. On myös arveltu, että Polo olisi saanut nimensä tutkimusmatkailija Marco Pololta, mutta tämä teoria on luultavasti väärä.

Marraskuussa 2022 Volkswagen-yhtiö arveli joutuvansa lopettamaan Polon valmistamisen Euroopan unionin kiristyvien päästö- ja turvalaitesäädösten takia. Muutkin B-segmentin polttomoottoriautot ovat samassa tilanteessa: esimerkiksi Ford Fiestan valmistus loppuu kesäkuussa 2023.

## Volkswagen Polo I (1975–1981)

Vuonna 1975 esitelty ensimmäisen sukupolven Polo oli uudelleennimetty Audi 50, joka oli tullut markkinoille edellisenä vuonna. Näistä Polo oli edullisempi ja varustelultaan karumpi. Audi 50:n valmistus päättyi jo vuonna 1978, sillä se meni huonosti kaupaksi korkean hintansa vuoksi. Polon rinnakkaismallina oli sedan-korinen Volkswagen Derby. 

## Volkswagen Polo II (1981–1994)

Toisen sukupolven Polosta tuli ensimmäisenä markkinoille pystyperäinen korimalli, jota seurasi vuonna 1983 viistoperäisempi, coupéna markkinoitu versio. Ulkonäkö ei ollut juuri muuttunut edeltäjään verrattuna, mutta kokoa oli tullut jonkin verran lisää. Rinnakkaismallina oli edelleen sedan-korinen Volkswagen Derby, joka kuitenkin vuonna 1985 nimettiin myös Poloksi.

Vuonna 1990 Polon ulkomuoto muuttui huomattavasti nykyaikaisemmaksi, ja se säilytti kilpailukykynsä verrattuna uudempiin kilpailijoihinsa.

## Volkswagen Polo III (1994–2001)

Vuonna 1994 esitelty kolmannen sukupolven Polo oli luokkansa suunnannäyttäjä turvallisuuden, mukavuuden ja varustelun osalta. Ensimmäistä kertaa saatavana oli viisiovinen korimalli. Pian markkinoille tulivat myös sedan ja farmari, jotka olivat SEAT Córdoban uudelleennimettyjä versioita, joten koripaneeleissa oli hieman eroa hatchbackeihin verrattuna, vaikka perusrakenne olikin autoissa sama.

## Volkswagen Polo IV (2001–2009)

Neljännen sukupolven Polon ulkonäkö muuttui aiempaa persoonallisemmaksi neljän pyöreän ajovalon myötä. Mallista tuli markkinoille myös maastokelpoisemman näköiseksi tehty Polo Fun (myöhemmin Cross Polo). Vuoden 2005 kasvojenkohotuksessa pyöreät ajovalot vaihtuivat tavanomaisemmin muotoiltuihin.

## Volkswagen Polo V (2009–2017)

## Volkswagen Polo VI (2017–)

Kuudennen sukupolven Polo perustuu useimpien etuvetoisten Volkswagen-konsernin mallien tavoin modulaariselle MQB-pohjalevylle. Syksyllä 2020 Polo uudistettiin visuaalisesti siirtymällä mallivuoteen 2021. Siitä lähtien ajoneuvoon on toimitettu uusi Volkswagen-logo ja Polo-kirjain takaluukussa, joka oli kerran vasemmassa alakulmassa, on nyt on sijoitettu uudella kirjasimella keskelle VW-logon alle. Teknisesti on päivitetty "Modular Infotainment Kit 3" (MIB3). 

## Lähteet

## Aiheesta muualla
Keuhkopaise

**Keuhkopaise** *(abscessus pulmonis, abscessus pulmonum)* on tulehduksen seurauksena tulehduseritteestä ja tuhoutuneesta kudoksesta kehittynyt mätäpaise. Keuhkopaise oireilee yskänä, liman erityksenä, yleiskunnon heikkenemisenä sekä hengenahdistuksena. Suurin osa keuhkopaiseista voidaan hoitaa antibiooteilla. 

## Lähteet
Pekka Hedkrok

**Pekka Tapio Hedkrok** (s. 7. syyskuuta 1957) on suomalainen säveltäjä ja muusikko.

Hedkrok aloitti muusikonuransa 1970-luvulla erilaisissa kokoonpanoissa, joissa hän soitti kosketinsoittimia ja syntetisaattoreita sekä sävelsi kappaleita. Hän oli Lapinlahden Linnut -yhtyeen jäsen vuosina 1984–2008. Lapinlahden Linnuissa Hedkrok lauloi, soitti kosketinsoittimia ja oli tuottelias säveltäjä, minkä lisäksi hän osallistui Lapinlahden Lintujen sketsisarjojen tekoon. Hedkrok jäi tauolle yhtyeestä vuonna 2008 voidakseen keskittyä omiin projekteihinsa. Tämän jälkeen hänen tuotantoaan on esittänyt muun muassa Puujumalat-yhtye.

Hedkrokin sävellystyön vaikutuksia on kuultavissa 2000-luvun suomalaisen rockmusiikin taiteellisemmissa saavutuksissa. Hedkrok on jatkanut työtään säveltäjänä tähän päivään.    

## Yhtyeet

* Lapinlahden Linnut – laulu, kosketinsoittimet
* Maukka Perusjätkän yhtye – kosketinsoittimet
* Maarit Hurmerinnan yhtye – kosketinsoittimet
* Freemanin yhtye – kosketinsoittimet
* Pengerkatu 11 – kosketinsoittimet
* Aku Aku – kosketinsoittimet
* Sahti, 1980-luvun alussa – kosketinsoittimet, laulu 
* Himalaja, 1974–1980 – kosketinsoittimet

## Lähteet

## Aiheesta muualla
* Pekka Hedkrokin haastattelu, Suomen musiikintekijät
* 
* 
* 
*
Gaetano Bresci

**Gaetano Bresci** (11. marraskuuta 1869 Toscana, Italia – 22. toukokuuta 1901) oli italialaissyntyinen anarkisti, joka ampui kuningas Umberto I:n Monzassa 29. heinäkuuta 1900. 

Bresci syntyi Toscanassa ja siirtyi Yhdysvaltoihin, jossa hän hankki elantonsa kutojana New Jerseyn Patersonissa. Lisäksi hän perusti siellä italiankielisen anarkistilehti *[[La Questione Sociale]]n*.

Umberto I oli vasemmiston epäsuosiossa vanhoillisuutensa vuoksi. Bresci palasi Yhdysvalloista Italiaan, jossa hän ampui kuninkaan. 

Bresci tuomittiin elinkautiseen pakkotyöhön Santo Stefanon saarella, johon vuosien saatossa oli lähetetty useita anarkisteja. Hänet löydettiin vajaan vuoden kuluttua vankilasta kuolleena. Kuolinsyy oli joko itsemurha tai vartijoiden suorittama henkirikos.
Riku Marttinen

**Riku Marttinen** (s. 26. kesäkuuta 1966 Heinävesi) on suomalainen koripalloilija. Hän pelasi nuoruusvuodet Heinäveden Hyrskeessä ja oli omalta osaltaan auttamassa Hyrskeen nousua koripalloilun I-divisioonaan. Vuonna 1987 Marttinen siirtyi pelaamaan Torpan Poikiin (ToPo), jota hän edusti lopun koripallouransa ajan. Hän voitti Suomen mestaruuden vuosina 1996 ja 1997.

Marttinen pelasi Suomen maajoukkueessa 82 maaottelua. Hän edusti Suomea EM-kilpailuissa 1995.

## Katso myös
* Luettelo 5 000 pistettä saavuttaneista Korisliiga-pelaajista
* Luettelo 2 000 levypalloa saavuttaneista Korisliiga-pelaajista
* Luettelo 200 torjuntaa saavuttaneista Korisliiga-pelaajista

## Lähteet
Rob-Vel

**Robert Veltier** (9. helmikuuta 1909 Pariisi – 27. huhtikuuta 1991 Saint-Malo) oli ranskalainen sarjakuvan tekijä. Tunnetuin hänen luomistaan hahmoista on Piko (fr. *Spirou*). Pikoa ja Fantasiota tehdessään hän käytti nimimerkki Rob-Vel.

## Ura

Robert Veltierin ensimmäinen työpaikka 16-vuotiaana oli ollut Ritz Charlton Lontoossa. Hotellissa hän työskenteli hissin kuljettajana. Myöhemmin hän eteni urallaan laivaston upseeriksi kunnes tapasi Martin Brannerin. Veltier teki yhdessä Martin Brannerin kanssa *[[Kulmalan kaverit]]* -sarjakuvaa vuosina 1934–36.

Belgialainen kustantamo Dupuis aloitti huhtikuussa 1938 uuden *[[Spirou (lehti)|Spirou]]*-sarjakuvalehden julkaisemisen. Uusi lehti tarvitsi uusia hahmoja ja Dupuisin mielestä Veltier oli sopiva sellaisen luomaan. Lehti nimettiin *Spirouksi* Veltierin hissipojaksi pukeutuneen hahmon mukaan. 

Sodan sytyttyä Veltier astui palvelukseen ja haavoittui 1940. Vuonna 1943 Veltier myi hahmonsa oikeudet Dupuisille. Veltier jatkoi sarjakuvien tekemistä aina vuoteen 1971 saakka, mutta mikään niistä ei tullut yhtä suosituksi kuin Piko.

## Lähde
* Spirou World: Robert Veltier .
Harmaapihta

**Harmaapihta** (*Abies concolor*) on pihtojen (*Abies*) sukuun kuuluva havupuu. Laji on peräisin Yhdysvaltojen länsirannikolta.

Harmaapihta on komea puu, joka voi kasvaa 60 metrin korkuiseksi ja runko 160 cm:n paksuiseksi. Latvus kasvaa kartiomaisesti. Rungon kuori on nuorena sileähkö, mutta tulee vanhana syväuurteiseksi. Lehdet ovat eri suuntiin siirottavia, 4–6 cm pitkiä ja 2–3 mm leveitä ja hieman ylöspäin kaartuvia. Väriltään ne ovat sinivihreitä–siniharmaita. Käpy on tavallisesti perätön ja pyöreäkärkinen ja noin 7–8 cm:n pituinen.

Harmaapihta on koristekasvikäytössä yksittäispuuna kaunein. Se viihtyy runsasravinteisessa maassa ja tarvitsee valoisan paikan. Suomessa se kasvaa 10–20 metriä korkeaksi ja menestyy parhaiten vyöhykkeillä I–III.

## Lähteet
* Leena Hämet-Ahti, Annikki Palmén, Pentti Alanko ja Peter M. A. Tigerstedt: Suomen puu- ja pensaskasvio. Dendrologian seura 1992.
* 
* 
* 

### Viitteet

## Aiheesta muualla
* Suomen Lajitietokeskus: Harmaapihta (''Abies concolor'')
* Kasviatlas 2022: Harmaapihdan (''Abies concolor'') levinneisyys Suomessa
* Metla: Harmaapihta (''Abies concolor'') 
* ITIS: ''Abies concolor'' 
* United States Department of Agriculture (USDA): ''Abies concolor'' 
* USDA Forest Service: White Fir (''Abies concolor'')
Rogerio Romero

**Rogério Aoki Romero** (s. 22. marraskuuta 1969 Londrina, Brasilia) on entinen brasilialainen uimari, joka osallistui uransa aikana viisiin olympialaisiin, alkaen vuodesta 1988. Hänen parhaaksi saavutuksekseensa olympialaisissa jäi seitsemäs sija 100 metrin selkäuinnissa Kesäolympialaisissa 1992. Hän voitti kultamitalin 200 metrin selkäuinnissa Pan American Gameseissa kahteen otteeseen, ensin 1991, ja uudelleen kaksitoista vuotta myöhemmin, vuonna 2003.

## Lähteet
*UOL.com
Trikloorifluorimetaani

**Trikloorifluorimetaani** on orgaaninen yhdiste, joka on normaaliolosuhteissa olomuodoltaan hyvin haihtuva neste, jolla on tunnusomainen haju. Sen kemiallinen kaava on CCl3F. Trikloorifluorimetaanista käytetään myös nimiä *trikloorimonofluorimetaani*, *fluoritrikloorimetaani*, *CFC 11* ja *R 11*.

Trikloorifluorimetaanin moolimassa on 137,4&nbsp;g/mol, sulamispiste −111&nbsp;°C, kiehumispiste 23,8&nbsp;°C, tiheys 1,467&nbsp;g/cm3, liukoisuus veteen 0,1 g/100 ml (20 °) ja CAS-numero 75-69-4. 

Trikloorifluorimetaania syntetisoidaan vetyfluoridista ja tetrakloorimetaanista. Katalyyttinä käytetään antimonitrifluoridia tai antimonipentafluoridia.
:CCl4 + HF → CFCl3 + HCl

Yhdistettä käytetään liuottimena, kylmäkoneissa jäähdytysaineena (R11) ja tulen sammuttamiseen.

Trikloorifluorimetaani on yksi otsonikerrokselle vaaraa aiheuttavista CFC-yhdisteistä.

## Lähteet

## Aiheesta muualla
*
*PubChem: Trichloromonofluoromethane 
*Kyoto Encyclopedia of Genes and Genomes (KEGG): Trichloromonofluoromethane
Hauskat kotivideot

**Hauskat kotivideot** oli suomalainen viihdeohjelma, jota esittää televisiokanava Nelonen. Nimensä mukaisesti sarjassa näytetään kommelluksia sisältäviä kotivideoita. Suurin osa sarjan materiaalista on Yhdysvalloista. Ohjelman juontajana on toiminut Sampo Marjomaa. Myöhemmin juontajana toimi Roni Bäck. Marjomaan mukaan päätös juontajan vaihdosta tuli Neloselta.

Ohjelma perustuu Yhdysvalloissa ABC-kanavalla esitettyyn *[[Amerikan hauskimmat kotivideot | America’s Funniest Home Videos]]* -ohjelmaformaattiin. Ohjelmaa esitetään perjantaisin kello 20.00. Joskus ohjelma alkaa kello 20.30, jos jokin ohjelma kestää yli kello 20.00.
Ohjelman verkkosivuilla on lisämateriaali **Hauskat Nettivideot**, jonka videot ovat suurimmaksi osaksi kotimaisia. Sivuilla voi myös äänestää ”hauskimman videon”, joka pääsee televisioesitykseen.

## Tuotantokaudet

### Ensimmäinen tuotantokausi (2005)
Ensimmäisellä kaudella *Hauskoissa kotivideoissa* juontajana oli stand up -koomikko Antto Terras ja assistenttina Sampo Marjomaa*. *Juonnot kuvattiin Helsingissä, Stockmannin tavaratalossa. Mukana ei ollut suomalaisten kotivideoita.

### Toinen tuotantokausi (2006)
Juontajalla Sampo Marjomaalla oli oma studio. Mukana oli myös suomalaisten kotivideoita.

### Kolmas tuotantokausi (2007)
Studion taustaa uusittiin ja taustalla olevia televisioruutuja lisättiin. Suomalaisia kotivideoita pystyi äänestämään ja äänestyksen voittajat näytettiin ohjelmassa.

### Neljäs tuotantokausi (2007–2008)
Tunnusmusiikki ja tunnuskuva muuttuivat. Jaksot myös pidennettiin 30 minuutista 45 minuuttiin. Toisen mainoskatkon jälkeen esitettiin Sampon ”työryhmää”, joissa Sampo esittää ärsyttävää omahyväistä juontajaa.

Suomalaisten kotivideoita oli voinut tuolloin katsoa vain Internetissä.

### Viides tuotantokausi (2008–2009)
Studio uusittiin, ja jaksot palautettiin takaisin tunnin mittaisiksi. Suomalaiset videot tulivat myös mukaan, ja niistä pystyi äänestämään parasta.

### Kuudes tuotantokausi (2020)
Tällä kaudella juontajana toimi tubettaja Roni Bäck ja studio uusittiin jälleen. Kauden myötä myös ohjelman nimi vaihtui: *Hauskat Kotivideot by Roni Back*.

## DVD-julkaisut
Ohjelmasta julkaistiin vuonna 2006 DVD-kooste *Hauskat kotivideot*, joka sisältää kotimaisia videoita. Vuonna 2007 julkaistiin *Hauskat kotivideot 2* -DVD, joka sisältää videoiden lisäksi kaatuilukoosten ja parhaita paloja *Hauska Lomaputki* -ohjelmasta. Vuonna 2009 julkaistiin *Hauskat kotivideot 3*.

## Lähteet
Kalevi Haikara

**Kalevi Ilmari Haikara** (8. syyskuuta 1938 Oulu – 13. tammikuuta 2007 Vantaa) oli suomalainen tietokirjailija ja sananvapausaktivisti. Hän kuului pitkän aikaa Suomen Pen-klubin hallitukseen. 

## Elämä
Haikara kirjoitti ylioppilaaksi Oulun lyseosta vuonna 1957. Hän teki pro gradu -työnsä Veijo Meren tuotannosta ja työsti siitä esseekirjan *Se oli se kultamaa* (1969). Hänen pääteoksensa oli *Bertolt Brechtin aika, elämä ja tuotanto* (1992). Haikara myös suomensi kirjallisuutta.

Haikara kannatti SKDL:ää, mutta irtautui myöhemmin puoluepolitiikasta. Haikaran puoliso oli kirjailija Arja Tiainen.

## Teokset
* 
* *[[Fokus taide|Fokus taide 1–2]]* (toimittaja), 1971-1972
* 
* *Leikki kaukana*, kuunnelma, 1978
* 
* 
* 
* 
* 

## Lähteet
Munkkihylje

**Munkkihylje** (*Monachus monachus*) on Välimerellä ja sen ympäristössä elävä uhanalainen hyljelaji. Se on yksi alkeellisista munkkihylkeistä.

## Koko ja ulkonäkö
Munkkihylje on 2,5–3-metrinen ja jopa 300 kilon painoinen. Naaraat ovat koiraita suurempia. Väri vaihtelee alueittain hieman. Selkä on yleensä tummanharmaa tai ruskehtava. Toisinaan rinnasta alavatsalle ulottuu suuri valkeankellertävä alue. Poikanen on musta. Aikuisen karva on korkeintaan 5 senttiä pitkä. Takaevät ovat myös karvaiset.

## Levinneisyys
Munkkihylje elää vain laikuttaisesti Välimerellä ja Afrikan luoteisrannikolla. Sen yksilöt ovat keskittyneet kolmeen populaatioon. Itäisellä Välimerellä tärkeimmät asuinalueet ovat Joonian- ja Egeanmeren saarilla sekä Kreikan, Turkin ja Kyproksen rannikoilla. Mustastamerestä munkkihylkeen uskotaan kadonneen vuonna 1997, mutta Marmaranmeressä elää vielä joitakin yksilöitä. Afrikan rannikolla lajia tavataan vain Ras Nouadhiboun niemimaalla ja Madeiran saaristossa.

Munkkihyljettä tavattiin aiemmin huomattavasti laajemmalla alueella. Sen levinneisyysaleusiin kuuluivat koko Välimeri, Mustameri, Kanariansaaret, Madeira ja Azorit sekä Afrikan luoteisrannikko ja Pyreneiden niemimaan Atlanttin puoleinen rannikko.

Munkkihylje  suosii rauhallisia rannikkovesiä.

## Elintavat
Munkkihylje liikkuu vaihtelevan kokoisissa ryhmissä. Se oleskelee mieluiten alueilla, joissa on kallioluolia. Se myös viihtyy rauhallisilla rannoilla. Munkkihylje saalistaa yleensä pimeällä, jolloin se etsii nukkuvia eläimiä. Ruokalistalle kuuluu pääjalkaisia ja kaloja. Munkkihylje lisääntyy kesällä. Ne parittelevat vedessä, mutta poikasen ne synnyttävät johonkin suojaisaan paikkaan kuten kallioluolaan. Poikanen pystyy uimaan parin viikon ikäisenä ja emo vieroittaa poikasen 6–8-viikkoisena. Tämän jälkeen poikanen pysyy emon seurassa pari vuotta, mikä on hylkeelle paljon. Sukukypsyyden poikanen saavuttaa 3–4-vuotiaana. Hylje voi elää 30-vuotiaaksi.

## Uhat
Munkkihylje on vaarantunut laji, ja sen kanta on alle tuhat yksilöä. Määrä on kuitenkin ollut 1990-luvulla käynnistettyjen suojelutoimien ansiosta nousussa. Sitä ennen laji oli vähentynyt huomattavasti huippuajoista. Suurin syy vähenemiseen on liiallinen häirintä rakentamisen ja muun ihmistoiminnan takia. Kalastajat pitävät hyljettä uhkana elinkeinolleen, koska se repii verkkoja ja syö niistä kaloja. Usein munkkihylkeet myös hukkuvat verkkoihin. Hylkeen tilannetta ovat pahentaneet turismi, saastuminen ja kalakantojen heikentyminen. Turismin lisääntyminen estää usein naaraiden lekottelun rannalla, eikä niiden elimistössä siksi muodostu riittävästi sikiölle välttämätöntä D-vitamiinia. Munkkihylkeitä on pyritty suojelemaan rauhoittamalla rantoja ja perustamalla suojelualueita. Kreikan saaristoon on perustettu niitä varten suojelualue, jolla ne voivat rauhassa lisääntyä.

## Lähteet
* 

### Viitteet

## Aiheesta muualla
*ITIS: Monachus monachus